Boris Jonson: “Putinga yon berish falokatli oqibatlarga olib keladi”

Buyuk Britaniya bosh vaziri g‘arbdagi hamkorlar uchun Rossiya prezidenti Vladimir Putinga Ukraina masalasida yon berish falokatlarga olib kelishini ma’lum qildi. Bu haqda Independent xabar bergan.

Nashr hukumat rasmiy vakilining Jonson Britaniya Vazirlar Mahkamasidagi nutqidan iqtibos keltirganini yozgan.
“Hech kimning Putinga yon berishiga yo‘l qo‘ymasligimiz kerak, bu falokatdan o‘zga narsani vujudga keltirmaydi. Sababi bu asossiz qilinayotgan zo‘ravonlik mukofoti deya qabul qilinishi, nafaqat Rossiya, balki uning ittifoqchilariga ham ta’sir ko‘rsatib, Buyuk Britaniyaning xavfsizligi va iqtisodiyotiga tahdid bo‘lishi mumkin”, — deyiladi Britaniya bosh vazirining bayonotida.
Shuningdek, Jonson Buyuk Britaniya Ukrainaga har tomonlama ko‘mak berishda davom etishini va’da qilgan.
Britaniya hukumati rahbari xalqaro jamoatchilik tomonidan Ukrainaga yangi siyosiy, harbiy va moliyaviy yordam taqdim qilinishini ta’minlashini aytgan, nizodan charchash holatlari o‘sib borayotganidan ogohlantirgan.
Avvalroq Fransiya prezidenti Emmanuel Makron Ukrainadagi urush tugaganidan keyin Rossiyani kamsitmaslik kerakligi, aksincha uni izolyatsiyadan olib chiqishga harakat qilish kerakligini qayd etgandi.